诗词查询
古来名画传父子,唐有二李蜀两黄。
吴兴公子冠当代,雍也继之早擅常
宋祖子孙画龙种,毛骨固是非寻常。
珊瑚宝玦久零落,空有妙艺传文章。
至元天子亲召见,徒步便赐中书郎。
奏图每得天颜喜,盛以金匮白玉堂。
遂令世人争贵重,门户杂遝如堵墙。
雍初腾踔晚一蹶,五陵豪气无时忘。
吴姬越娥坐相拥,始肯落笔挥缣缃。
五日十日一水石,屏障仿佛生辉光。
君家双图何所得,私印乃出牟陵阳。
一图汗漫秋水阔,雁鸿排序投潇湘。
山僧悄寻孤寺远,客子喜甚高帆张。
一图嵂兀众峰出,疏林叶赤天雨霜。
消摇巾舄者谁氏,可是商颜之绮黄?风尘澒洞二十载,玉
轴锦题多散亡。
图书只应天上有,人间那得千金藏。
从来好事遂成癖,云烟过眼如毫芒。
君不见王家桓家势尽时,复墙走翙不得将。
何如城南佳山水,千岩万壑摩青苍。
与君对此饮美酒,虽无南宫北苑庸何伤。
周郊彻楚垧,旧相拥新旌。
路识青山在,人今白首行。
问农穿稻野,候节见梅英。
腰组人稀识,偏应邸吏惊。
虏入中原力不支,洛阳名胜浪相拥。
可怜挥麈人如璧,半夜排墙尚未知。
记烧烛、雁门高处。积雪封城,冻云迷路。添尽香煤,紫貂相拥、夜深语。苦寒如许,难和尔、凄凉句。一片望乡愁,饮不醉,垆头驼乳。无处,问长城旧主,但见武灵遗墓。沙飞似箭,乱穿向,草中狐兔。那能使、口北关南、更重作,并州门户。且莫吊沙场,收拾秦弓归去。
遝遝走闾巷,都人起中宵。
相拥候府门,惟恐失此朝。
尽言来送公,车马城北桥。
桥边脂辖亭,大尹此相邀。
歌管盛宴集,簪裾合群僚。
四座酒既行,相顾魂已销。
亭前有杨柳,秋风减长条。
折以持赠公,莫厌霜叶凋。
节物虽谓晚,比春情更饶。
递起劝公饮,双呼金翠翘。
岂徒要公醉,恐公遽乘轺。
借问何尔为,重公若琼瑶。
美质未省变,与人存久要。
既莫不可留,征衫遂飘飘,
鸣驺过升迁,群甿闹如蜩。
感公来二年,免我于无聊。
今公舍我去,何由借诸朝。
愿君富且贵,寿命等松乔。
直似先令公,巍巍佐唐尧。
涕泪逐公行,不惮公更遥。
公诚上下通,和如奏笙箫。
所以得如此,人情不相辽。
嗟同缪与公,一时赴弓招。
于今二十年,不见有所超。
前日荷君相,与印垂之腰。
使归守山郡,藏伏甘寂寥。
闻公将治行,乃心日夜遥
恨不能送公,俯首类酸痟。
徒为送公诗,有如草虫喓。
强勉写之去,忧来立危谯。
倾朝朱紫正骈阗,红杏青莎映广筵。不道楼台无锦绣,
只愁尘土扑神仙。鱼衔嫩草浮池面,蝶趁飞花到酒边。
日暮骅骝相拥去,几人沉醉失金鞭。
月为太阴精,石亦月之类。
月常寄孕于石中,事理如此何足异。
天地始分判,日月各一物。
既名物乃人形器,安有形器不消没。
况此日与月,晓夜东西走。
珠流璧转无暂停,岂与天地同长久。
其为劳苦世共知,惟是月有生死时。
既然须常换新者,人但不见神所为。
日须天上生,月必地中产。
君不见虢州朱阳县之山谷间,才成未就知何限。
石有不才者,往往其卵{孵孚换段}。
灵媪弃置不复惜,任人取去为珍玩。
佳者留之待天取,藏满库楼千万许。
彦瞻博物天下称更无,定不以予之说寱语。
予恐世人不知嵩丘岩洞中,西湖前。
其上有石妊月月已满,此人朅来就彼剜剔归上天。
所以此石拆副不复合,至今神胞所附之处其痕圆。
抛掷道傍凡几岁,风刷雨淋尘土秽。
子平一见初动心,辇致东斋自摩洗。
更选他山相拥列,就中独尔一峰最奇绝。
每至瑶魄流光下照时,玉柱横欹无少缺。
子平谓我同所嗜,万里书之特相寄。
邀我为诗我岂能,窗前累日临空纸。
遥想岩前宝穴通,玉蟾从此去无踪。
胪言峡山天下奇,欲观愁隔三千里。
常恐因循孤此兴,非假夤缘那得至。
偶逢月湖起仕宦,正指夔门愁凋敝。
忻然谓我便登陆陟。久矣与同臭味。
何尝佳处倦扶藜,莫惮西征共行李。
绣旆前驱抵江陵,画鹢迎车舣沙市。
长年槌鼓转般头,川后回风送旂尾。
侵寻岸石惬幽赏,汹涌波涛反轻视。
雾船烟缆恣深游,露宿风餐浥清气。
百巧千奇类神工,纷至沓来恼吟思。
取句未佳恐难操,传笔欲书还复止。
去岁延陵骇心目,指摘形容写行记。
今年江夏袭见闻,掇拾绪馀循故事。
试以七言用檃括,庶几二妙相表里。
或若洞户之谽谺,或若楼台之峻峙。
或若香山之插炉,或若笔架之横几。
或遮护如重帘幙,或张展如大旂帜。
或戍削如城堞高,或森列如刀剑锐。
或若蕉叶之斜纹,或若莲花之叠起。
或若顶相之初净,或若蓬头之未理。
或剥落为枯松身,或刻画为古篆体。
或斧伤而痕迹乱,或锯解而缝罅细。
或如秋瓜作四分,或如笼饼裂十字。
或如白盐之浮霜,或如红霞之散绮。
或陈宝藏之所珍,或堆铁冶之所弃。
或累百姓块而不危,或悬一发而欲坠。
或飞磴而可扪天,或断崖而无立地。
或窝如狐兔之穴,或窈如蛇閟。
或整如排立之衙,或鬌如对髽上髻。
或皎如日光玉洁,或霭如云碧烟翠。
或蜂腰而或蟆吻,或牛头或马耳,
或鸾飘而或凤翥,或猫伏而或羊跪。
或如皷卧如盘擎,或如幢垂如盖倚。
或如塔孤如桥拱,或如壁立如屏翳。
或激卧鲸之冲波,八月潮生怒不已。
或送垂虹之飞瀑,四时雪缟莹无比。
或如壮士之宵征,十十五五相拥蔽。
或如醉人之春游,两两三三互牵拽。
变怪纷然莫鹤状,约略陈之可推类。
百篇须赋谪仙才,一石难施王宰技。
是时致身何萧爽,几月清魂无梦寐。
弱水蓬莱何用到,孤岸落伽宁有此。
由来介性不婚宦,聊寓闲情在山水。
既贪清致豁心胸,仍须长语琢肝肺。
糟糠虽恶饥者厌,土炭无味病者嗜。
万事终然总是空,一物未忘犹有累。
况闻南山韩退之,不及北征杜子美。
议论从公何足凭,唯阿相去真能几。
浮屠公案无尽话,维摩法门不容喙。
昭文不鼓无成亏,乞就先生参此意。
三君皆亲非复客,执手河梁我心恻。
倚门耿耿夜不眠,挽袖匆匆有难色。
君归使我劳魂梦,落叶鸣阶自相拥。
君家西归在新岁,此行未远心先恐。
故山万里知何许,我欲因君亦归去。
清江仿佛钓鱼船,修竹平生读书处。
青衫白发我当归,咀噍式微惭古诗。
少年勿作老人调,被服荣名慰所思。
我昔在家日,有乐不自知。
及兹出门游,始复思往时。
贫贱为客难,寝食不获宜。
异乡寡俦侣,僮仆相拥持。
天性本至慵,强使赋再驰。
发言恐有忤,蹈足虑近危。
人生贵安逸,壮游亦奚为。
何当谢斯役,归守东冈陂。